b'\n_START_ARTICLE_\nTheatrum orbis terrarum\n_START_PARAGRAPH_\nTheatrum orbis terrarum \xe2\x80\x93 Abrahamo Ortelijaus 1570 m. sukurtas atlasas. Laikomas pirmuoju moderniu atlasu su tokio paties dyd\xc5\xbeio \xc5\xbeem\xc4\x97lapiais ir tuo metu atrast\xc5\xb3 pasaulio kra\xc5\xa1t\xc5\xb3 aptarimu. Prasideda viso pasaulio, o po jo atlas\xc4\x85 sudaro vis\xc5\xb3 \xc5\xbeemyn\xc5\xb3 (i\xc5\xa1skyrus tuo metu neatrast\xc4\x85 Antarktid\xc4\x85) \xc5\xbeem\xc4\x97lapiai.\n_START_SECTION_\nSandara\n_START_PARAGRAPH_\nEuropos \xc5\xbeem\xc4\x97lapis labai pana\xc5\xa1us \xc4\xaf 1554 m. sukurt\xc4\x85 G. Merkatoriaus. Ta\xc4\x8diau daug\xc4\x97jant \xc5\xbeini\xc5\xb3 apie Nauj\xc4\x85j\xc4\xaf pasaul\xc4\xaf pakeistas kitu. _NEWLINE_Piet\xc5\xb3 Amerikos vakar\xc5\xb3 pakrant\xc4\x97s linija netiksli, o Ramiajame vandenyne i\xc5\xa1galvotas netikras \xc5\xbeemynas. Ta\xc4\x8diau \xc5\xa0iaur\xc4\x97s Amerika nubrai\xc5\xbeyta taip, kaip ir gerokai v\xc4\x97lesniuose \xc5\xbeem\xc4\x97lapiuose. Florida, kitaip nei anks\xc4\x8diau, sudaro pusiasal\xc4\xaf.\n_START_SECTION_\nIstorija\n_START_PARAGRAPH_\nTheatrum orbis terrarum vos pasirod\xc4\x99s sulauk\xc4\x97 komercin\xc4\x97s s\xc4\x97km\xc4\x97s. Tai l\xc4\x97m\xc4\x97 ne vien A. Ortelijaus apsukrumas, bet ir atlaso \xc5\xbeem\xc4\x97lapi\xc5\xb3 kokyb\xc4\x97. Kartografas r\xc4\x97m\xc4\x97si tik geriausiais \xc5\xbeem\xc4\x97lapiais ir patikimais \xc5\xa1altiniais. Pra\xc4\x97jus keliems metams nuo pasirodymo jau buvo i\xc5\xa1verstas \xc4\xaf did\xc5\xbei\xc4\x85sias Europos kalbas. I\xc5\xa1 viso atlasas perleistas 34 kartus, o 21 laida pasirod\xc4\x97 dar autoriui esant gyvam. Kiekvienas leidimas buvo papildomas naujais \xc5\xbeem\xc4\x97lapiais. 1612 m. Italijoje i\xc5\xa1leistoje laidoje buvo dvigubai daugiau \xc5\xbeem\xc4\x97lapi\xc5\xb3, nei 1570-\xc5\xb3j\xc5\xb3.'